'द कपिल शर्मा शो' में कपिल शर्मा को रिप्लेस करने आया ये एक्टर, बोला- अर्चना पूरन सिंह से सीखा है...  
कपिल शर्मा को रिप्लेस करने आए बॉलीवुड एक्टर
अर्चना पूरन सिंह से कहा कि आप से ही सीखा है
द कपिल शर्मा शो का वीडियो बटोर रहा है सुर्खियां
टीवी का सबसे धमाकेदार कार्यक्रम 'द कपिल शर्मा शो' (The Kapil Sharma) हर हफ्ते अपने दर्शकों को हंसाने के साथ-साथ उनका खूब मनोरंजन करता है. केवल कपिल शर्मा (Kapil Sharma) ही नहीं, बल्कि शो के सभी किरदार अपने अंदाज से लोगों को हंसाने की हर संभव कोशिश करते हैं. लेकिन हाल ही में 'द कपिल शर्मा शो' का एक वीडियो सोशल मीडिया पर जमकर सुर्खियां बटोर रहा है. इस वीडियो में होस्ट कपिल शर्मा की जगह लेने के लिए एक बॉलीवुड एक्टर आ गए हैं. ये कोई और नहीं, बल्कि बॉलीवुड के सुपरस्टार अक्षय कुमार (Akshay Kumar) हैं. द कपिल शर्मा शो का यह वीडियो खुद सोनी टीवी ने अपने इंस्टाग्राम एकाउंट से शेयर किया है. 
Iss weekend raat 9:30 baje, #TheKapilSharmaShow ka hoga 100th episode aur issi #GoodNewwz par aayenge Akshay, Kareena, Diljit, Kiara dene hassi aur entertainment ka double dose. @kapilsharma @kikusharda @chandanprabhakar @krushna30 @bharti.laughterqueen @sumonachakravarti @banijayasia @archanapuransingh @akshaykumar @therealkareenakapoor @diljitdosanjh @kiaraaliaadvani
A post shared by  Sony Entertainment Television (@sonytvofficial) on Dec 18, 2019 at 12:53am PST

दरअसल, 'द कपिल  शर्मा शो' (The Kapil Sharma) के शुरू होते ही अक्षय कुमार (Akshay Kumar) धमाकेदार एंट्री करते हैं. उनके आने पर अर्चना पूरन सिंह अक्षय से कहती हैं कि आज शो आप होस्ट कर रहे हो. अर्चना पूरन सिंह (Archana Puran Singh) की बातें सुनकर अक्षय कुमार ने कहा, "आप ही से तो सीखा है मैंने, कैसे दूसरों के काम छीनो. पहले वहां कोई और बैठता था, कैसे आपने छीना है." हालांकि, इसके बाद कपिल शर्मा शो में एंट्री करते हैं और फिर शुरू होती है गुड न्यूज की टीम के साथ उनकी मस्ती और धमाल. इन सबसे इतर अक्षय कुमार ने 'द कपिल शर्मा शो' के सेट पर ही कपिल को उनकी बेटी के जन्म की खूब सारी बधाइयां भी दीं.
अक्षय कुमार के साथ 'द कपिल शर्मा शो' (The Kapil Sharma) में करीना कपूर (Kareena Kapoor), कियारा अडवाणी (Kiara Advani) और दिलजीत दोसांझ (Diljit Dosanjh) ने भी एंट्री की. इनमें से करीना कपूर के आते ही कपिल शर्मा के होश उड़ गए साथ ही उनकी खुशी का भी कोई ठिकाना नहीं रहा. बता दें कि अक्षय कुमार, करीना कपूर, कियारा अडवाणी और दिलजीत दोसांझ की फिल्म 'गुड न्यूज' (Good Newwz) इसी महीने 27 तारीख को रिलीज हो रही है. ऐसे में उनकी फिल्म के रिलीज में ज्यादा वक्त नहीं बचा है. धर्मा प्रोडक्शन्स के बैनर तले बनी इस फिल्म का निर्देशन राज मेहता ने किया है.